**FARKAS Eszter**

festő

(Nyírbátor, 1900. június 17.–Budapest, 1983. december 30.)

Tanulmányait 1924 és 1929 között Nagybányán, Thorma János vezetése mellett végezte, majd Budapesten telepedett le, és 1930-tól Szőnyi István magániskolájában tanult. A Miskolci Művésztelep munkájában hat éven keresztül vett részt, ottani mestere: Benkhard Ágost volt. 1940-ben olaszországi tanulmányúton vett részt. A háború után Baján, Szentendrén és a Balaton mellett is dolgozott. Művészetére a Nagybányai Iskola kolorista kifejezésmódja jellemző. Életművének nagy részét figurális kompozíciók, portrék, csendéletek alkotják, de festett tájképeket és városábrázolásokat is. Hagyatékát szülővárosának adományozta. Olajképek mellett készített vízfestményeket és pasztellrajzokat is.

Mesterei: Thorma János, Szőnyi István, Benkhard Ágost.

Egyéni kiállítások

1962 • Ernst Múzeum, Budapest [Szuly Angélával]

1968 • Tudományos Ismeretterjesztő Társulat Csokonai Klub, Debrecen

1968 • Báthori István Múzeum, Nyírbátor (gyűjt.)

1973 • Báthori István Múzeum, Nyírbátor

1978 • Báthori István Múzeum, Nyírbátor (gyűjt.).

Válogatott csoportos kiállítások

1947 • Magyar képzőművésznők egyesülete, Nemzeti Szalon, Budapest • Magyar Képzőművészek Szabadszervezetének II. Szabad Nemzeti Kiállítása, Fővárosi Képtár, Budapest

1948 • Magyar Képzőművészek Szabadszervezetének Kiállítása, Fővárosi Képtár, Budapest

1949 • Magyar képzőművésznők kiállítása, Műcsarnok, Budapest

1957 • A vörösberényi művésztelep kiállítása, Kisfaludy Kultúrotthon, Veszprém

1958 • Magyar képzőművésznők kiállítása, Műcsarnok, Budapest • Tíz éves a Művészotthon, Rákóczi-vár, Sárospatak

1960 • Képzőművésznők nemzetközi kiállítása, Műcsarnok, Budapest

1961 • Boldog gyermekévek, Műcsarnok, Budapest

1962 • Nagybányai festők, Magyar Nemzeti Galéria, Budapest.

Művek közgyűjteményekben

Báthori István Múzeum, Nyírbátor • Fővárosi Képtár, Budapest • Magyar Nemzeti Galéria, Budapest.

Irodalom

RÉTI I.: Nagybányai művésztelep, Budapest, 1954

MAKSAI L.: Boldog gyermekévek, Művészet, 1961/9.

Kiállítási krónika, Művészet, 1962/12.

BOZÓKY M.: ~, Művészet, 1969/4.

SVÉKUS O.: Egy szabolcsi festő: ~, Szabolcs-Szatmári Szemle, 1969/IV.

BÓKA D.: ~, Várkerület, 1980/10.

ANTAL I.: Hommage - ~nek, Szabolcs-Szatmári Szemle, 1981. augusztus

SZALONTAI B.: Néprajz és helytörténet, Nyírbátor, 1994.

Rádióriport

Festőiskolák nyomában, Kossuth, 1980. október 25.

(Matits Ferenc)

A szócikket csak a www.artportal.hu hivatkozással lehet máshol felhasználni!